# OBRAZLOŽENJE OPĆEG DIJELA FINANCIJSKOG PLANA

## 08605 Ministarstvo rada, mirovinskoga sustava, obitelji i socijalne politike

PRIHODI I PRIMICI

Ukupni prihodi i primici planirani su u ukupnom iznosu od 433.395.592 eura u 2025., 458.737.784 eura u 2026. i 376.263.747 eura u 2027. godini.

Najveći dio ukupnih prihoda čine Opći prihodi i primici (izvor financiranja 11) planirani u iznosu od 279.768.087 eura u 2025., 276.495.900 eura u 2026. i 233.391.291 eura u 2027. godini.

Sredstva učešća za pomoći (izvor financiranja 12) planirana su u iznosu od 14.943.882 eura u 2025., 20.777.527 eura u 2026. i 13.685.902 eura u 2027. godini.

Vlastiti prihodi (izvor financiranja 31) planirani su u iznosu od 9.291 eura za svaku od planiranih godina.

Prihodi od igara na sreću (izvor financiranja 41) planirani su u iznosu od 26.747.397 eura u 2025., 27.005.640 eura u 2026. i 27.196.188 eura u 2027. godini.

Ostali prihodi za posebne namjene (izvor financiranja 43) planirani su u iznosu od 72.000 eura u 2025., 75.000 eura u 2026. i 77.000 eura u 2027. godini.

Pomoći EU (izvor financiranja 51) planirani su u iznosu od 60.000 eura za svaku od planiranih godina.

Ostale pomoći (izvor financiranja 52) planirani su u iznosu od 1.500 eura u 2025., 1.800 eura u 2026. i 2.100 eura u 2027. godini.

Prihodi iz Europskog socijalnog fonda – ESF (izvor financiranja 561) planirani su u iznosu od 89.425.594 eura u 2025., 115.657.307 eura u 2026. i 101.186.656 eura u 2027. godini.

Prihodi iz fonda Mehanizam za oporavak i otpornost (izvor financiranja 581) planirani su u iznosu od 21.836.950 eura u 2025., 18.124.428 eura u 2026. i 124.428 eura u 2027. godini.

Namjenski primitak – NPOO (izvor financiranja 815) planiran je u iznosu od 530.891 eura za svaku od planiranih godina.

RASHODI I IZDACI

Ukupni rashodi i izdaci planirani su u ukupnom iznosu od 424.373.634 eura u 2025., 449.381.854 eura u 2026. i 366.729.151 eura u 2027. godini.

Značajni rashodi planirani su za:

Financiranje socijalnih usluga koje proizlaze iz ugovora o međusobnim odnosima za pružanje socijalnih usluga, sklopljenih s ustanovama čiji osnivač nije Republika Hrvatska, te drugim pravnim i fizičkim osobama (pružatelji usluge) omogućava se ostvarivanje prava na socijalne usluge i to: djeci bez odgovarajuće roditeljske skrbi, djeci s poremećajima u ponašanju, osobama s tjelesnim i/ili intelektualnim oštećenjem, osobama s mentalnim oštećenjem, starijim i nemoćnim osobama, osobama ovisnima o alkoholu, drogama, kockanju i drugim oblicima ovisnosti, žrtvama nasilja u obitelji te žrtvama trgovanja ljudima;

Financiranje programa organizacija civilnog društva koji se odnose na pružanje usluge osobne asistencije omogućava se unapređenje kvalitete života osoba s invaliditetom i njihovo sudjelovanje u lokalnoj zajednici;

Dodatna sredstva izravnanja za decentraliziranu funkciju socijalne skrbi (domovi za starije osobe);

Financiranje Operativnih programa učinkoviti ljudski potencijali, konkurentnost i kohezija – infrastruktura te Europski socijalni fond plus.

PRIJENOS SREDSTAVA IZ PRETHODNE I U SLJEDEĆU GODINU

U 2025. planiran je ukupan prijenos sredstava u iznosu od 17.669.671 eura neutrošenih prihoda iz 2024. i to po izvorima financiranja:

Prihodi od igara na sreću (izvor financiranja 41) u iznosu od 17.320.518 eura

Donos odnosno odnos neutrošenih prihoda od igara na sreću odnosi se na prihode koji se neće utrošiti na financiranje projekata i programa organizacija civilnog društva sukladno pozivima za prijavu za financiranje programa.

Ostali prihodi za posebne namjene (izvor financiranja 43) u iznosu od 145.200 eura

Pomoći Europske unije (izvor financiranja 51) u iznosu od eura 169.469 eura

Ostale pomoći (izvor financiranja 52) u iznosu od 716 eura

Donacije (izvor financiranja 61) u iznosu od 33.645 eura

Donos odnosno odnos neutrošenih prihoda od ostalih pomoći i donacija planirani su u istoj svoti za sve godine iz razlog što ovim planom nisu planirani rashodi koji se podmiruju iz tog izvora financiranja, a oni će se izvršavati sukladno njihovom dospijeću.

UKUPNE I DOSPJELE OBVEZE

Stanje obveza na dan 31.12.2023. Stanje obveza na dan 30.06.2024.

Ukupne obveze 9.997.792,61 6.421.925,77

Dospjele obveze 0,00 0,00